stanford-oval/wikipedia huggingface dataset:
The Fame Monster
מסחר > אוקיאניה ואירופה

באוסטרליה, The Fame Monster בתחילה נרשם עם The Fame, אבל נחשב מאוחר יותר כאלבום עצמאי. הוא הופיע במקום השישי במצעד האלבומים הרשמי ובשבוע השמונה עשרה שלו, עלה למקום הראשון. בחודש יולי 2010, קיבל תואר פלטינה 3х על ידי "איגוד תעשיית ההקלטות של אוסטרליה" (ARIA) עם כ-210,000 מכירות עותקים. ביפן, לאחר שהיה נוכח במצעד הרשמי במשך 20 שבועות, הגיע לשיאו במקום השני ב-17 במאי 2010. נכון ליולי 2011, האלבום מכר מעל 548,000 עותקים במדינה ודורג במקום ה-14 במצעד סוף השנה של 2010.
בבריטניה, The Fame Monster יצא במהדורה מיוחדת עם The Fame, ולא כאלבום עצמאי, ומיקומיו במצעדים משותפים עם The Fame. בשבוע הבכורה שלה, האלבום הגיע מהמקום ה-55 למקום השביעי במצעד האלבומים הבריטי. כול שמונת השירים מן האלבום נכנסו אל תוך מצעד הסינגלים הבריטי. לבסוף ב-6 במרץ 2010, The Fame יחד עם The Fame Monster הגיעו לראש מצעד האלבומים במדינה. האלבום משולב עם The Fame גם במצעדים הרשמיים של דנמרק, אירלנד גרמניה, שם הגיע לפסגה בשתי המדינות האחרונות. בשל דירוג המצעדים הגבוהים של האלבום באירופה, The Fame Monster הגיע למיקום ה-13 במצעד "100 האלבומים המובילים של אירופה". בנוסף הוא הוכתר כפלטינה 3х על ידי "איגוד תעשיית ההקלטות של אירופה" עבור מכירות של כשלושה מיליון עותקים ברחבי היבשת.
ביקורת

The Fame Monster קיבל ביציאתו ביקורות חיוביות בעיקר ממבקרי מוזיקה. באתר הביקורות, "Metacritic", שמציג דירוג מתוך כ-100 ביקורות ממבקרי המיינסטרים, האלבום קיבל ציון ממוצע של 78 נקודות, על בסיס 14 ביקורות. סאל צ'ינקמני מגליינט סלאנט הרגיש שהאלבום לא היה קפיצת מדרגה ענקית עבור גאגא. סיימון פרייס של האינדיפנדנט הבריטי כינה אותו "יצירה חדשה לגמרי בזכות עצמה". קיטי האימפריה מ-"The Observer" נתנה לאלבום ביקורת שלילית ואמרה כי "הוא הרבה יותר מפוקפק להפליא מאשר העבודה של להקת הבנות הפוסיקט דולז.
על דולן ממגזין הרולינג סטון נתן לאלבום 3.5 כוכבים מתוך 5 ואמר כי "חצי מהאלבום הוא מדונה אבל, האלבום מתאר את הצדדים החשוכים של התהילה אז לא צריך לדאוג עם מקוריותם". אד פאוור בחן את האלבום במגזין "Hot Press" באירלנד, שם הוא החמיא ליכולתיה של גאגא, "היא תמיד מביאה את המשחק שלה בתפקידיה המוזיקליים". ג'וש מודל מהמגזין "Spin" העניק משוב חיובי על שירי האלבום, אך חש כי "גאגא נשמעת אבודה".
ביקורת > ביקורת האלבום בישראל

הכתב נוי אלוש מהאתר "Mako" שיבח את האלבום ואמר "נדמה שמאז הפצעתה של בריטני ספירס לחיינו בסוף הניינטיז, לא הייתה בעשור הזה עוד כוכבת פופ כל כך דומיננטית ומסעירה כמו ליידי גאגא. גאגא היא זו שיכולה יותר מכולם לסמן "וי" ענק על 2009 כשנה המוצלחת ביותר בקריירה שלה, אם לא של חייה, אבל רק בהמשך, כשהחלה לכבוש גם את המצעדים, הסתבר לכולם שעולם המוזיקה זכה לא רק באלבום מוצלח, אלא גם בזמרת, יוצרת ופרפורמרית ייחודית, עם חושים מחודדים לאופנה ולעסקים, שתהיה כנראה זו שתקבע את הטון בתעשיית הפופ לשנים הקרובות".
הכתב עמית קולטר מאתר "ynet" נתן גם הוא סקירה חיובית לאלבום ואמר עליו כי, "ההאזנה לאלבום גורמת רוב הזמן לתחושה שגאגא מתחה עוד קצת את החבל הדק עליו היא מהלכת מרגע הפיכתה לאייקון הפופ הגדול ביותר של סוף העשור הנוכחי. זוהי אסופה של שירים חזקים, חדים ומופקים היטב (על ידיה ב-7 מתוך כול ה-8) שעושים שימוש נפלא ביכולותיה הווקאליות ובכישרון המופרע שלה להרגיש הכי 1986 בסוף 2009 - מצד אחד לעטוף כל יצירה (כן, מדובר ביצירות לכל דבר) בפרווה אייטיזית מבריקה, ומצד שני להרים להיטים שממציאים מחדש את הפופ, כאילו שנות ה-80 מעולם לא היו פה". הילית וולברג מאתר "וואלה! NEWS" אמרה על גאגא שהיא, "לא עושה "מוזיקה", היא קוראת לזה "אמנות"; היא לא כותבת "מילים", היא קוראת לזה "שירה" היא לא לובשת "בגדים", היא לובשת "אופנה" והיא לא זועקת לתשומת לב, היא בולעת אותה, פותחת עיניים גדולות עמוסות בנצנצים ובעזרי פירוטכניקה, פוערת פה רעב להצלחה ומשחיזה את טפריה המפלצתיים, רגע לפני שהיא יוצאת לכבוש את העולם". והוסיפה על האלבום כי הוא "חתום במעצבי אופנה, מעצבי ארט, צלמים ומאפרים, במידה שווה למפיקים ומלחינים. הכל כדי להבטיח שלא מדובר רק במוזיקה, אלא במפלצת פופ שרואה את מדונה ממטר, ואז עוקפת אותה בעוד שניים".
שבחים

בשנת 2010 זכתה גאגא בפרס "אמן המוזיקה המצטיין" עם The Fame Monster, במהלך פרסי המדיה של ה-GLAAD ה-21. האלבום והשירים שלו קיבלו כ-6 מועמדויות בטקס פרסי גראמי ה-53 השנתי של שנת 2011 שבהם, The Fame Monster הועמד לפרס "אלבום השנה" אך הפסיד לאלבום "The Suburbs" של הלהקה ארקייד פייר וכן זכה בקטגוריית "אלבום הפופ הטוב ביותר". הסינגל הראשון "Bad Romance" זכה בשני פרסים בקטגוריות "ביצוע הפופ הטוב ביותר של זמרת", ו-"הקטע הקצר הטוב ביותר מווידאו קליפ" והסינגל השני "Telephone" (עם ביונסה) הועמד ל-"שיתוף הפעולה בז'אנר הפופ הטוב ביותר". הסינגל הרביעי והאחרון "Dance in the Dark" קיבל מועמדת לקטגוריית "הקלטת הדאנס הטובה ביותר" אך הפסיד לשיר "Only Girl (In The World)" של ריהאנה.
האלבום קיבל פרסים בטקסי מוזיקה רבים אחרים כגון, טקס פרסי המוזיקה הבין לאומית, "האלבום הטוב ביותר", פרס מטאור, ובשנת 2010 בעת טקס פרסי ה-"Premios Oye!" במקסיקו זכה בפרס "האלבום הבין לאומי הטוב ביותר". בשנת 2011 בטקס פרסי המוזיקה של בילבורד, זכה בקטגוריית "אלבום הדאנס\אלקטרוני הטוב ביותר".
המגזין "טיים" פרסם את The Fame Monster ברשימת "עשרת האלבומים המובילים של שנת 2009", וציין כי "היא מבינה את ההבנה המלאה של קהל הריקודים ואת הכישרון הווקאלי שקל לשכוח מתחת לכל שיער הפלטינה". המגזין "Spin" דירג אותו במקום ה-197 ברשימת "300 האלבומים הטובים ביותר של 30 השנים האחרונות", ואפיין אותו כ-"מיני יצירת מופת". עטיפת האלבום דורגה במקום השישי ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.
בשנת 2015, בילבורד כלל אותו ברשימת "50 כריכות האלבומים הגדולים של כול הזמנים" במקום ה-45. מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-151. מגזין Spin כלל את האלבום במקום ה-197 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019. בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-24 ברשימת 1000 האלבומים הטובים ביותר לשנת 2010, יחד עם אלבום האולפן הראשון שלה, The Fame. האלבום נמנה כאחד מן האלבומים המושמעים ביותר שיצאו בעשור הראשון של המאה ה-21, עם 4.100 מיליארד האזנות.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2010 | פרסי המוזיקה של דנמרק | האלבום הבין לאומי הטוב ביותר | מועמדות |  |
| 2010 | פרסי מוזיקת הדאנס הבין לאומית | האלבום הטוב ביותר | מועמדות |  |
| 2010 | פרסי מוזיקת המטאור | האלבום הבין לאומי הטוב ביותר | מועמדות |  |
| 2010 | פרסי המוזיקה של "Premios Oye!" | אלבום האנגלית הטוב ביותר | זכייה |  |
| 2010 | פרסי בחירת הנוער | בחירת המוזיקה - אלבום פופ | מועמדות |  |
| 2010 | פרסי המוזיקה של "Telehit" | האלבום הבין לאומי של השנה | זכייה |  |
| 2010 | פרסי מוזיקת הפופ הבין לאומית | אלבום האנגלית הנמכר ביותר | זכייה |  |
| 2011 | פרסי גראמי | אלבום השנה | מועמדות |  |
| 2011 | פרסי גראמי | אלבום הפופ ווקאל הטוב ביותר | זכייה |  |
| 2011 | פרסי המוזיקה של בילבורד | אלבום הדאנס/אלקטרוני הטוב ביותר | זכייה |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אירופה | מצעד האלבומים האירופאי | 13 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 1 |
|  ארצות הברית | בילבורד 200 | 5 |
|  ארצות הברית | מצעד אלבומי הדאנס של בילבורד | 1 |
|  ברזיל | טופ 100 ברזיל | 3 |
|  גרמניה | GfK – טופ 100 | 1 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 4 |
|  הונגריה | Mahasz | 2 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 5 |
|  יוון | IFPI Greece | 37 |
|  יפן | אוריקון | 2 |
|  מקסיקו | טופ 100 – מקסיקו | 2 |
|  נורווגיה | VG-lista | 8 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 3 |
|  פולין | ZPAV | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 3 |
|  צרפת | SNEP | 13 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 6 |
|  קרואטיה | טופ ליסטה | 1 |
|  רוסיה | טופ-היט | 3 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
|   ‏‏‏  מצעדים חודשיים> מדינה |   ‏‏‏  מצעדים חודשיים> מצעד |   ‏‏‏  מצעדים חודשיים> מיקום שיא |
| --- | --- | --- |
|  ארגנטינה | ארגנטינה הוט 100 | 8 |
מיקומי שיא > מצעדי סוף שנה

|   ‏‏‏  2009> מדינה |   ‏‏‏  2009> מצעד |   ‏‏‏  2009> מיקום שיא |
| --- | --- | --- |
|  אוסטרליה | מצעד האלבומים האוסטרלי | 59 |
|  אוסטרליה | מצעד אלבומי הדאנס | 9 |
|  אירלנד | מצעד האלבומים האירי | 3 |
|  גרמניה | GfK – טופ 100 | 4 |
|  דנמרק | היטליסטן | 28 |
|  פינלנד | המצעדים הפיניים הרשמיים | 15 |
|  שוודיה | סוורייטופליסטן | 90 |
|   ‏‏‏  2010> מדינה |   ‏‏‏  2010> מצעד |   ‏‏‏  2010> מיקום שיא |
| --- | --- | --- |
|  אוסטרליה | מצעד האלבומים האוסטרלי | 6 |
|  אוסטרליה | מצעד אלבומי הדאנס | 1 |
|  אירופה | מצעד האלבומים האירופאי | 16 |
|  איטליה | מצעד האלבומים האיטלקי | 8 |
|  ארצות הברית | בילבורד 200 | 13 |
|  ארצות הברית | מצעד אלבומי הדאנס של בילבורד | 2 |
|  גרמניה | GfK – טופ 100 | 3 |
|  דנמרק | היטליסטן | 10 |
|  הולנד | מצעד 100 האלבומים ההולנדיים | 10 |
|  ולוניה | אולטראטופ 40 | 13 |
|  יפן | אוריקון | 14 |
|  פינלנד | המצעדים הפיניים הרשמיים | 4 |
|  פלנדריה | אולטראטופ 50 | 6 |
|  צרפת | SNEP | 6 |
|  קנדה | מצעד האלבומים הקנדי | 23 |
|  שוודיה | סוורייטופליסטן | 3 |
|   ‏‏‏  2011> מדינה |   ‏‏‏  2011> מצעד |   ‏‏‏  2011> מיקום שיא |
| --- | --- | --- |
|  אוסטרליה | מצעד האלבומים האוסטרלי | 99 |
|  אוסטרליה | מצעד אלבומי הדאנס | 15 |
|  ארצות הברית | בילבורד 200 | - |
|  ארצות הברית | מצעד אלבומי הדאנס של בילבורד | 8 |
|  יפן | אוריקון | 44 |
|  שוודיה | סוורייטופליסטן | 93 |
|   ‏‏‏  2012> מדינה |   ‏‏‏  2012> מצעד |   ‏‏‏  2012> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד אלבומי הדאנס | 45 |
|   ‏‏‏  2017> מדינה |   ‏‏‏  2017> מצעד |   ‏‏‏  2017> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד אלבומי הדאנס | 35 |
|   ‏‏‏  2018> מדינה |   ‏‏‏  2018> מצעד |   ‏‏‏  2018> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד אלבומי הדאנס | 14 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  שוודיה | סוורייטופליסטן | 20 |
מיקומי שיא > מצעדי עשור

|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 35 |
|  ארצות הברית | בילבורד 200 | 152 |
|  ארצות הברית | מצעד אלבומי הדאנס של בילבורד | 16 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 4× פלטינה | 280,000 |
| אירופה (IFPI) | 3× פלטינה | — |
| ארצות הברית (RIAA) | 5× פלטינה | 5,000,000 |
| בלגיה (BEA) | 2× פלטינה | 60,000 |
| ברזיל (Pro-Música Brasil) | 2× פלטינה | 120,000 |
| דנמרק (IFPI Denmark) | 4× פלטינה | 120,000 |
| הולנד (NVPI) | 2× פלטינה | — |
| יוון (IFPI Greece) | פלטינה | 10,000 |
| יפן (RIAJ) | 2× פלטינה | 500,000 |
| נורווגיה (IFPI Norge) | 3× פלטינה | 90,000 |
| ניו זילנד (Recorded Music NZ) | 9× פלטינה | 135,000 |
| סינגפור (RIAS) | פלטינה | 10,000 |
| ספרד (PROMUSICAE) | פלטינה | 60,000 |
| פולין (ZPAV) | יהלום | 100,000 |
| פינלנד (Musiikkituottajat) | פלטינה | 20,000 |
| צרפת (SNEP) | 2× פלטינה | 200,000 |
| רוסיה (NFPF) | 4× פלטינה | 80,000 |
| שוודיה (GLF) | פלטינה | 50,000 |
סיכום
| בכל העולם | — | 6,835,000 |
היסטוריית יציאות לאור

| אזור | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| יפן | 18 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| איטליה | 18 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| אוסטרליה | 20 בנובמבר 2009 | הורדה דיגיטלית • תקליטור | יוניברסל מיוזיק גרופ | מהדורה מוגבלת • דלוקס |  |
| סין | 20 בנובמבר 2009 | הורדה דיגיטלית • תקליטור | יוניברסל מיוזיק גרופ | סטנדרטית • דלוקס |  |
| גרמניה | 20 בנובמבר 2009 | הורדה דיגיטלית • תקליטור | יוניברסל מיוזיק גרופ | סטנדרטית • דלוקס |  |
| אירלנד | 20 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| ארצות הברית | 23 בנובמבר 2009 | הורדה דיגיטלית • תקליטור | אינטרסקופ רקורדס • קון לייב • צ'ריטרי רקורדס • סטרימליין | דלוקס |  |
| בריטניה | 23 בנובמבר 2009 | הורדה דיגיטלית • תקליטור | פולידור רקורדס | דלוקס |  |
| קנדה | 23 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| ארגנטינה | 23 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| ברזיל | 27 בנובמבר 2009 | הורדה דיגיטלית • תקליטור | יוניברסל מיוזיק גרופ | דלוקס |  |
| ארצות הברית | 28 בנובמבר 2009 | הורדה דיגיטלית • תקליטור | אינטרסקופ רקורדס • צ'ריטרי רקורדס, סטרימליין | דלוקס |  |
| קנדה | 1 בדצמבר 2009 | תקליטור | אינטרסקופ רקורדס • יוניברסל מיוזיק גרופ | סטנדרטית |  |
| קולומביה | 4 בדצמבר 2009 | תקליטור | אינטרסקופ רקורדס • יוניברסל מיוזיק גרופ | סטנדרטית |  |
| ארצות הברית | 15 בדצמבר 2009 | מארז תקליטורים | אינטרסקופ רקורדס • קון לייב • צ'ריטרי רקורדס, סטרימליין | סופר דלוקס |  |
| ארצות הברית | 15 בדצמבר 2009 | אריך-נגן | אינטרסקופ רקורדס • קון לייב • צ'ריטרי רקורדס, סטרימליין | סטנדרטית |  |
| אוסטרליה | 18 בדצמבר 2009 | הורדה דיגיטלית | יוניברסל מיוזיק גרופ | סטנדרטית |  |
| ארצות הברית | 26 בינואר 2010 | הורדה דיגיטלית | אינטרסקופ רקורדס • קון לייב • צ'ריטרי רקורדס •סטרימליין | סטנדרטית |  |
| סין | 1 בפברואר 2010 | תקליטור | יוניברסל מיוזיק גרופ | סטנדרטית |  |
| יפן | 16 באפריל 2010 | DVD + תקליטור | יוניברסל מיוזיק גרופ | סטנדרטית |  |
| עולם | 3 במאי 2010 | דיסק און קי | סטרימליין • קון לייב • צ'ריטרי רקורדס • אינטרסקופ רקורדס | מהדורה מוגבלת |  |
| איטליה | 8 ביוני 2010 | תקליטור | יוניברסל מיוזיק גרופ | מהדורה מוגבלת |  |
| גרמניה | 22 באוקטובר 2010 | תקליטור | יוניברסל מיוזיק גרופ | סטנדרטית |  |
| גרמניה | 20 בנובמבר 2010 | הורדה דיגיטלית | יוניברסל מיוזיק גרופ | סטנדרטית |  |
יאונדה

| --- | --- |
כיכר ביאונדה
כיכר ביאונדה
 מדינה:  קמרון קמרון
 תאריך ייסוד:  1888 
 שטח:  180 קמ"ר
 גובה:  750 מטרים
 אוכלוסייה:  ‏
  ‑ בעיר:  2,440,462 (2012)
 קואורדינטות:  3°52′00″N 11°31′00″E﻿ / ﻿3.86666666666667°N 11.5166666666667°E﻿ / 3.86666666666667; 11.5166666666667
 אזור זמן:  UTC +1
  מפת מיקום  מפה מפורטת   (למפת קמרון מוגדלת) דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה יאונדה(למפת קמרון רגילה) דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה יאונדה(למפת אזור המרכז רגילה) אובאלה ננגה-אבוקו באפיה נטואי המזרח הדרום אדמאווה החוף המערב צפון-מערביאונדה(למפת אזור המרכז מוגדלת) אובאלה ננגה-אבוקו באפיה נטואי המזרח הדרום אדמאווה החוף המערב צפון-מערביאונדה  he tabBackground:;tabBorder:#aaa;defaultTab:0;
 
יאונדה (בצרפתית: Yaoundé) היא בירת מדינת קמרון, והעיר השנייה בגודלה במדינה אחרי דואלה. בעיר מתגוררים כ-2.5 מיליון אנשים (נכון לשנת 2012). היא ממוקמת במרכז המדינה בגובה של כ-750 מטרים מעל גובה פני הים. יאונדה מכילה כיום כמעט את כל הקבוצות האתניות הקיימות בקמרון. הרוב המכריע מונה תושבים המגיעים מקמרון הצרפתית, שבט היאונדו (Ewondo) ומקבוצות אתניות נוספות הנמצאות בשכנות לעיר. חלק נכבד מהזרים המתגוררים ביאונדה הם אזרחים צרפתיים, צ'אדיים, ניגרים, מרוקאים, גאבונים, אמריקאים וכן אזרחים ממדינות אחרות המתגוררים ביאונדה בשליחות דיפלומטית.
היסטוריה

העיר יאונדה נוסדה בשנת 1888 בידי סוחרים גרמנים, כבסיס לסחר בשנהב. בשנת 1880 הגיעה משלחת גרמנית לקמרון וחוקר וביולוג בשם גאורג צנקר הקים תחנת מחקר ומסחר באזור אשר בהמשך הפך ל"יאונדה". קמרון היוותה מקור בולט לסחר העבדים במאה השש-עשרה. הפורטוגלים, הבריטים, הצרפתים, ההולנדים והאמריקנים היו פעילים מאוד בסחר העולמי החדש לאורך החוף. על אף שסחר העבדים הטרנס אטלנטי בוטל ב-1807, מדינות אירופאיות רבות נותרו פעילות באפריקה. ב-1884, נחתם הסכם שהוביל להקמת קמרון הגרמנית, וב-1909, הפכה יאונדה לבירת קמרון הגרמנית.
שליטתה של גרמניה בקמרון הסתיימה ב-1916 במלחמת העולם הראשונה, כאשר כוחות בריטיים וצרפתיים, בסיוע בלגיה, גירשו את הגרמנים. קמרון חולקה בין צרפת לבריטניה, כך שחמישית מקמרון הגרמנית ניתנה לבריטניה ושאר השטח ניתן לצרפת. במלחמת העולם השנייה, התפתחה הלאומיות בקרב תושבי קמרון הצרפתית. ב-1948, אותם לאומנים הקימו את ה-Uinon Populations du Cameroon) UPC). חברי הUPC ביקשו לקבל עצמאות מבריטניה וצרפת, וכן חתרו לאיחוד שני חלקי המדינה, הצרפתי והבריטי. בשנת 1960, צרפת העניקה עצמאות לקמרון הצרפתית. ב-1961, נשיאה של קמרון, אהמדו אהידג'ו איחד את קמרון, ואת יאונדה הפך לבירתה של קמרון העצמאית.
כלכלה

ענפי התעסוקה המרכזיים ביאונדה הם הממשלה והשירות הציבורי והאזרחי. עקב הצלחת פעילותם, יאונדה נהנית מתנאי מחיה וביטחון גבוהים יותר ביחס למקומות אחרים בקמרון. כמו כן, גם לחקלאות, ייצור ומרכזי מחקר יש מקום נכבד בכלכלת יאונדה. כלכלת העיר מתבססת על תעשיית הסיגריות, חלב ומוצריו, מוצרי זכוכית וכריתת עצים. מבשלת בירה ועץ. בסביבתה של העיר מגדלים קפה, קקאו, קופרה, קנה סוכר וגומי. על אף הבעיות הביטחוניות והמשברים ההומניטאריים הרבים, כלכלתה של קמרון נשארה יציבה עם זאת, כמו מדינות אחרות ביבשת אפריקה, קמרון מתמודדת עם שחיתויות, בייחוד ביאונדה עיר הבירה. כמו כן, מערכת המשפט בקמרון חשופה לפגיעות וישנה הגנה חלשה על קניין רוחני. בעיה מרכזית אשר הובילה לנזק משמעותי לכלכלת העיר ואף לאבדן חיים היא שיטפונות שפוקדים את העיר באופן תכוף, מ-1980 ועד 2014. כדי להתמודד עם הבעיה, הופעל פרויקט ב-2010 שמטרתו לצמצם את כמות השיטפונות ונזקיהם. ואכן, תדירות השיטפונות פחתה וכן מחלות שנוצרו בעקבותיהם כגון טיפוס ומלריה הופחתו משמעותית.
השכלה

השפות הרשמיות בקמרון הן צרפתית ואנגלית. נוסף לכך, נוסף על כך, בקמרון ישנן 55 שפות אפרו אסייתיות, 2 שפות נילו-סהריות (nilo- saharan) ו-173 שפות ממשפחת ניז'ר-קונגו (niger congo). מערכת החינוך בקמרון משתמשת בעיקר בשפה הצרפתית והאנגלית. ישנם 3 בתי ספר אמריקאים בקמרון: בית הספר האמריקאי של יאונדה (ASOY), בית הספר הבינלאומי "יער הגשם" (RFIS) ובית הספר האמריקאי של דואלה (ASD).
בשנת 1962 נוסדה האוניברסיטה הפדרלית של קמרון ביאונדה, המספקת תוכניות לתארים במשפטים, כלכלה, אמנות, מדעי האדם ומדעים מדויקים. במקביל, נוצרו תוכניות מקצועיות בבית הספר למנהל ולרשויות המקומיות, בית הספר לחקלאות (ENSA), האקדמיה הצבאית (EMIA) ובית הספר לחינוך (ENS). בשנים 1969–1971 הוקמו בקמרון מספר בתי ספר מקצועיים חדשים: בית הספר למנהל עסקים בשנת 1968, בית הספר לרפואה CUSS בשנת 1969, בית הספר לעיתונאות ESIJY בשנת 1970 והמכון ליחסים בינלאומיים IRIC ובית הספר להנדסה ENSP בשנת 1971. בשנת 1993, בעקבות הרפורמה באוניברסיטאות, חולקה אוניברסיטת יאונדה לשתיים ("אוניברסיטת יאונדה I" ו"אוניברסיטת יאונדה II")
בריאות

ביאונדה ישנם מספר בתי חולים, הגדול מבניהם הוא בית החולים המרכזי של יאונדה (HCY). בית החולים המרכזי הוקם ב-1993 ומציע בעיקר טיפולים למחלת האיידס. נוסף על כך, בית החולים המרכזי הוא בית חולים לימודי עבור סטודנטים, כמו גם בית החולים- University Teaching Hospital of Yaounde בתי חולים נוספים ביאונדה הם בית החולים HGOPY, המתמחה בעיקר בגינקולוגיה, ובית החולים הכללי של יאונדה (HGY) . בית החולים הכללי ביאונדה הוקם בשנת 1985, ומשמש בין היתר גם כמרכז הוראה. בית החולים מספק שירותים רפואיים ובניהם ניתוחים, מחלקת יולדות, גינקולוגיה ורפואת ילדים.
ספורט

בקמרון פעילים מספר ענפי ספורט, אשר הקנו למדינה גאווה בעת ניצחונותיה בתחרויות בינלאומיות. הספורט המסורתי בקמרון כולל מרוצי קנו, שחייה והיאבקות. היאבקות באה לידי ביטוי בעיקר בטקסי חניכה וטקסים נוספים של קבוצות אתניות שונות. כיום, הספורט המקובל בקמרון הוא כדורגל, כדורסל, אגרוף, רכיבה על אופניים ועוד.
ענף הספורט הפופולרי ביותר בקמרון כיום הוא הכדורגל. נבחרת קמרון בכדורגל, העורכת את משחקיה באצטדיון אהמדו אהידג'ו ביאונדה, זכתה להכרה עולמית בשל ביצועיה המרשימים במונדיאל 1990. נבחרת זו זכתה בחמישה גביעי אפריקה לאומות.
ב-1930 הוקם בעיר מועדון הכדורגל קאנון יאונדה (Canon Yaoundé). התקופה המוצלחת ביותר של המועדון נסבה סביב העשור שבין 1970 ל-1980, בהן היוותה הקבוצה כוח דומיננטי בענף הכדורגל בקמרון ובאפריקה בכלל, כאשר זכתה שלוש פעמים בליגת האלופות האפריקאית בתקופה זו.
הקבוצה זכתה בשמונה אליפויות לאומיות, שמונה גביעי קמרון, שלושה גביעי אליפות אפריקה ובגביע אפריקה.
קבוצת כדורגל נוספת ביאונדה היא לוזאן דה יאונדה. הקבוצה חולקת את אצטדיון אחמדו אהידג'ו עם קבוצת קאנון יאונדה.
קבוצות כדורגל נוספות ביאונדה הן "דיאמנט יאונדה" (Diamant de Yaoundé), ומועדון "טונרה יאונדה" (Tonnerre Kalara Club of Yaoundé). מועדון טונרה יאונדה היה בולט ביותר בשנות השמונים, בהן זכה בחמש אליפויות ובחמישה גביעים מקומיים.
תחבורה

ביאונדה 2 נמלי תעופה, נמל התעופה הבינלאומי "יאונדה נסימאלן" (Yaoundé Nsimalen), אשר משמש בעיקר אזרחים, ונמל התעופה יאונדה (Jaoundé) אשר משמש את הצבא. הרכבות ביאונדה מתניידות לכיוון מערב, לעיר הנמל דואלה, ולכיון צפון לנגונדרה. כמו כן, בעיר פועלות חברות אוטובוסים רבות. זמן הנסיעה המשוער בין יאונדה ודואלה עומד על כ-3 שעות. התנועה בכבישים במהלך השבוע עלולה להיות סואנת, אולם בסופי שבוע העומס יורד.
אקלים

האקלים ביאונדה הוא אקלים טרופי יבש ורטוב, כאשר הטמפרטורה נותרת עקבית לאורך השנה. אולם, בשל מיקומה הגבוה, הטמפרטורה ביאונדה לא גבוהה מאוד, כפי שאולי היינו מצפים מעיר הממוקמת בסמוך לקו המשווה. העונה הרטובה והגשומה ביאונדה נמשכת כעשרה חודשים, בין פברואר לנובמבר, אולם בחודשים יולי ואוגוסט ישנה ירידה ניכרת בכמות המשקעים.
אתרים מרכזיים בעיר

במרכז העיר יאונדה נמצאים משרדי הממשלה, בתי מלון והשוק המרכזי.
קתדרלת נוטרדאם דה ויקטוריאס (The Cathédrale Notre Dame des Victoires)
הבזיליקה הקתולית של מאיר הבתולה (Basilique Marie-Reine-des-Apôtres)
"בלאקיטוד" - המוזיאון האתנוגרפי ביאונדה (the Blackitude Museum)
המוזיאון לאומנות של קמרון (the Cameroon Art Museum)
המוזיאון ה"אפהמי" (the Afhemi Museum)
המוזיאון הלאומי של יאונדה ((National Museum of Yaounde
אנדרטת האיחוד (the Reunification Monument)
ארמון הספורט (the Sport Palace)
פאלאס דה קונגרס (Palais de Congres)
פארון

| --- | --- |

 מדינה:  אפגניסטן אפגניסטן
 מחוז:  נורסתאן
 שטח:  1,509 קמ"ר
 גובה:  2,756 מטרים
 אוכלוסייה:  ‏
  ‑ בעיירה:  15,279 (21 בספטמבר 2020)
  ‑ צפיפות:  10.13 נפש לקמ"ר (21 בספטמבר 2020)
 קואורדינטות:  35°25′00″N 70°55′00″E﻿ / ﻿35.416667°N 70.916667°E﻿ / 35.416667; 70.916667 
 אזור זמן:  UTC +4:30
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןפארון(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןפארון  he tabBackground:;tabBorder:#aaa;defaultTab:0;
 
פארון (בפשטו ובפרסית: پارون) היא עיירה במזרח אפגניסטן ובירת מחוז נורסתאן. העיירה מרוחקת כ-180 ק"מ צפון-מזרחית לבירה קאבול. על פי תחזית רשמית לתאריך 21 בספטמבר 2020, התגוררו בעיירה 15,279 בני אדם.
ב-15 באוגוסט 2021, פארון נכבשה על ידי לוחמי הטליבאן והפכה לבירת המחוז השלושים ושתיים שנפלה לידי הטליבאן, כחלק מהשתלטות הטליבאן מחדש על אפגניסטן ב-2021.
מרבית שטחה של פארון הוא יערות (54%) ואזורים חקלאיים (33%). רק 7% משטח העיירה משמש לבנייה.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
ערך זה הוא קצרמרבנושא אפגניסטן ובנושא יישובים באסיה. אתם מוזמנים לתרום לוויקיפדיה ו.
נגאונדרה

| --- | --- |

 מדינה:  קמרון קמרון
 אזור:  אדמאווה
 גובה:  1,276 מטרים
 אוכלוסייה:  ‏
  ‑ בעיר:  195,603 (2012)
 קואורדינטות:  7°19′17″N 13°35′02″E﻿ / ﻿7.3213888888889°N 13.583888888889°E﻿ / 7.3213888888889; 13.583888888889 
 אזור זמן:  UTC+1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נגאונדרה(למפת קמרון רגילה) יאונדה דואלה מרואה גארואה ברטואה במנדה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נגאונדרה(למפת אזור אדמאווה רגילה) טיבאטי באניו מגנגה טינייר הצפון המרכז המזרח מ. צ. מ. הר.  מ. א.  ניגריהנגאונדרה(למפת אזור אדמאווה מוגדלת) טיבאטי באניו מגנגה טינייר הצפון המרכז המזרח המערב צפון-מערב הרפובליקה  המרכז  אפריקאית  ניגריהנגאונדרה  he tabBackground:;tabBorder:#aaa;defaultTab:0;
 
נְגָאוּנְדֵרֶה (בצרפתית: Ngaoundéré) היא עיר שמשמשת כבירת אזור אדמאווה במדינת קמרון.
העיר נמצאת כ-431 קילומטרים מיאונדה, בירת קמרון.
בעיר נמצאת אוניברסיטת נגאונדרה (Université de Ngaoundéré) שבמוסדותיה לומדים כ-23 אלף סטודנטים נכון ל-2016–2017.
אקלים

הטמפרטורה הממוצעת היא 21 מעלות צלזיוס. החודש הכי חם הוא מרץ (24 מעלות צלזיוס). החודש הכי קר הוא יולי (16 מעלות צלזיוס). כמות המשקעים הממוצעת היא 1,832 מילימטרים בשנה. חודש ספטמבר הוא החודש שיש בו הכי הרבה גשם (338 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
תנועה ותחבורה

העיר נמצאת ליד הכביש D21 והכבישים הלאומיים N1 ו-N15A. ליד העיר, יש תחנת רכבת ובה פועל הקו דואלה-נגאונדרה (גר').
מצפון מערב לעיר נמצא שדה התעופה נגאונדרה (FKKN). במהלך שנות השמונים והתשעים של המאה ה-20 הופעלו ממנו טיסות קבועות מדי שבוע ליאונדה, דואלה, גארואה ונג'מנה.